Toyota se nuwe Corolla eersdaags hier   Toyota het oor die afgelope paar jaar R4,3 miljard in sy aanleg in Prospecton, Durban, belê. Dié belegging was om dié motorreus in staat te stel om ŉ nuwe model hier te vervaardig vir wêreldwye uitvoer… die spiksplinternuwe Toyota Corolla Cross. Die nuwe Corolla Cross is van 1 November beskikbaar en vir die eerste keer in Suid-Afrika neem Toyota voorafbestellings vir dié buksie. Wat presies is die Corolla Cross? Dit is ŉ kruismodel of eerder sportnutsweergawe van die Corolla. In Toyota se aanbieding pas hy tussen die Urban Cruiser en Rav4 in. Daar is drie spesifikasievlakke beskikbaar – Xi is die intreemodel, dan Xs met beter spesifikasies en dan die reeksleidende Xr. Daar is twee dryfstelsels beskikbaar. ŉ Doodgewone 1.8 atmosferiese viersilinderpetrolenjin, óf ŉ hibriede weergawe wat ook van die 1.8 gebruik maar, mét elektriese motors by. Al die modelle – soos meeste hibriede voertuie – maak gebruik van ŉ CVT-palwisseltransmissie. Die 1.8 bied 103 kW en 172 Nm. Die hibried bied 90 kW en 172 + e Nm. Die reeks word gedek deur ŉ 3 jaar/ 100 000 km waarborg en ses dienste-diensplan. Die hibriede model dra ŉ agt jaar waarborg op die battery. Die twee hibriedmodelle is weer eens bewys dat Toyota nou sterk fokus plaas op sy nuwe energie-aanbieding, en dié nuwe model sal die bekostigbaarste hibridiese voertuig in Suid-Afrika wees. Die reeks lyk só: Jy kan nou jou eie Corolla Cross hier bestel.